წიფენგის ცათამბჯენი

წიფენგის ცათამბჯენი (მწვანე მიწის ცენტრი-წიფენგის ცათამბჯენი, ადრე ნანკინის მწვანე მიწის ფინანსური ცენტრი) — 450 მეტრი სიმაღლის ზემაღალი ცათამბჯენი (ცათამბჯენის სპეციალური კლასი) ნანკინში, ძიანგსუს პროვინციაში, ჩინეთში. 66-სართულიანი შენობა, რომელიც 2010 წელს დასრულდა, მოიცავს სავაჭრო და საოფისე ფართებს. შენობაში განთავსებულია სასტუმრო, მრავალი რესტორანი და ობსერვატორია. ცათამბჯენის ქვედა ნაწილში ოფისები, სასტუმრო და სავაჭრო ფართებია განლაგებული, ხოლო რესტორნები და ობსერვატორია კოშკის თავზეა განთავსებული. ამჟამად შენობა ქალაქ ნანკინსა და ძიანგსუს პროვინციაში ყველაზე მაღალია, ჩინეთში მეთერთმეტე და მსოფლიოში მეოცე ყველაზე მაღალია. შენობა არქიტექტურულმა ფირმა Skidmore, Owings and Merrill-მა დააპროექტა, რომელსაც ადრიან სმიტი ხელმძღვანელობდა. კოშკი 18,721 კვადრატულ მეტრ ფართობს იკავებს. რესურსები ინტერნეტში ოფიციალური საიტი შეგიძლიათ იხილოთ მედიაფაილები თემაზე „წიფენგის ცათამბჯენი“ ვიკისაწყობში. წიფენგის ცათამბჯენი OpenStreetMap სქოლიო